Document ID: /roh_data/filtered/fineweb-2-filterrobots_roh.jsonl.gz/5276

Amt für Höhere Bildung
Uffizi per la furmaziun media-superiura
Ufficio della formazione medio-superiore
Las relaziuns da spazi dals Quadrins sco er il cundiever da l'infrastructura da la scola chantunala grischuna permettan a nossas abitantas ed a noss abitants da profitar d'ina occupaziun da temp liber multifara. Differents turniers, differentas excursiuns e festas sco er la purschida d'inscunters regulars la mesemna saira promovan la convivenza e la cuminanza en ils Quadrins.
Las abitantas ed ils abitants che han plaschair da far musica pon duvrar las stanzas da musica da la scola chantunala grischuna sco er ils clavazins electrics en la zona da segiurn. Cun maisas da pingpong, da ballape e da bigliard, cun in beamer e cun bleras pulstradas porscha la zona da segiurn in rom agreabel per divers interess.
Per sport, gieu e cundiziun stattan a disposiziun trais giadas per emna il local da fitness, sco er ina giada per emna ina halla da gimnastica e las plazzas al liber dal stabiliment da sport Sand. Sa chapescha che nus sustegnain la commembranza en uniuns da sport, da cultura u en autras uniuns a Cuira e conturns.
La sortida:
Nus promovain l'atgna responsabladad e l'autostructuraziun. Las persunas maiorennas survegnan in badge che las permetta l'access senza restricziuns als Quadrins durant l'emna. Las abitantas ed ils abitants minorens survegnan da nus – tenor cunvegna individuala cun las persunas responsablas per l'educaziun – in badge per sortir singulas sairas.